《冈山树色》
清代·卓梦采

大冈山畔小冈连，翠色苍茫欲接天。石洞云关閒去鸟，丹枫乌桕半残烟。

染成玛瑙蘤疑剩，削出芙蓉水欲然。揽胜游人临绝顶，几回摇曳为谁牵。

作者简介：卓梦采，字狷夫，凤山人。庠生。性孝友，方正自持，精医济人。清康熙六十年（1721）朱一贵陷县治，慕卓氏之名，致之再三，坚辞不肯赴。挈家遁鼓山匝月，吟咏自娱，且散家赀给戚族里邻，以资口粮。知县陈志泰高其行谊，赠「儒林芳标」匾额。享年八十。子肇昌，领乡荐；孙列胶庠